|  |
| --- |
| Корпоративни комуникации |
| А1 България |
| 0882 201 215 |
| <http://www.а1.bg> |
| http://www.facebook.com/A1Bulgaria |

София,

25.09.2025 г.

**А1 и MAX Sport предоставя безвъзмездно правата за излъчване на четвъртфинала България – САЩ от световното първенство по волейбол на bTV**

* *Българският национален отбор по волейбол отново изведе страната сред водещите осем в света за първи път от 15 години.*
* *Срещата България – САЩ ще се проведе днес от 15:00 часа.*
* *Разнообразие от водещи първенства и турнири в ефира на MAX Sport с пакет MAX Sport PLUS.*

Във връзка с огромния интерес на феновете към представянето на мъжкия национален отбор по волейбол и своята 30-годишнина, А1 и MAX Sport предоставят безвъзмездно правата за излъчване на четвъртфиналния мач от Световното първенство България - САЩ на bTV. Срещата ще се проведе днес от 15:00 ч. и ще бъде излъчена едновременно по MAX Sport 2 и bTV, а студийната програма започва половин час по-рано – в 14:30 ч.

Българският национален отбор вече върна страната сред най-добрите осем в света за първи път от 15 години. „Лъвовете“ излязоха като победители от груповата фаза на шампионата във Филипините, а в осминафиналите категорично елиминираха Португалия с 3:0. Селекционерът Джанлоренцо Бленджини и съставът му показват отборен дух, амбиция и класа, които напомнят за славните години на българския волейбол.

По пътя към полуфиналите България ще се изправи срещу един от най-титулуваните тимове в историята – трикратния олимпийски шампион и бронзов медалист от игрите в Париж 2024 САЩ, който отстрани Словения с 3:1 и традиционно разполага с играчи от световна величина.

Жестът на А1 е за всички български фенове, за които волейболът е страст и повод за национална гордост, както и част от празника на компанията, в който тя отбелязва 30 години иновации и подкрепа за обществото. В богатото портфолио от спортни права на А1 присъстват редица водещи футболни турнири и първенства, сред които УЕФА Шампионска лига, УЕФА Лига Европа, УЕФА Лига на конференциите, испанската Ла Лига, италианската Серия А, Купата на Италия, Купата на Испания, Купата на Франция, Купата на Турция, Копа Либертадòрес и Копа Судамерикана. Всички те са достъпни за абонатите с пакет [MAX Sport PLUS](https://maxsport.live/max-sport-plus/).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*